Diari Oficial de la Generalitat Valenciana


Sumari del DOGV 2096, del 06-09-1993 (1993/829075)

RESOLUCIÓ de 13 de juliol de 1993, del Director del Servei Valencià de Salut, per la qual s'anuncia convocatòria pública per a la provisió de places vacants de la divisió mèdica d'institucions sanitàries dependents del Servei Valencià de Salut, pel procediment de lliure designació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2096

Data del DOGV
:   06-09-1993

Secció del DOGV
:   AUTORITATS I PERSONAL

Número del document
:   1993/829075


Data del document
:   13-07-1993

Organisme emissor
:   Servei València de Salut

Tipus de document
:   Resolució

Resolució de 13 de juliol de 1993, del Director del Servei Valencià de Salut, per la qual s'anuncia convocatòria pública per a la provisió de places vacants de la divisió mèdica d'institucions sanitàries dependents del Servei Valencià de Salut, pel procediment de lliure designació.  
De conformitat amb el Decret 174/1992, de 26 d'octubre, del Govern valencià, pel qual s'aprova el Reglament sobre Estructura, Organització i Funcionament de l'Atenció Especialitzada del Servei. Valencià de Salut DOGV núm. 1.897, 05.11.92).  
En l?exercici de les competències atribuïdes pel Conseller de Sanitat i Consum, en virtut de l'article 44 1.a) del Decret 46/88, de 12 d'abril, del Consell de la Generalitat Valenciana pel qual s'aprova el Reglament d'Organització i Funcionament del Servei Valencià de Salut, es convoquen les places vacants de la divisió mèdica que s'indiquen en l'annex I d'aquesta resolució, pel procediment de lliure designació i d'acord amb les següents,  
BASES  
1. Característiques generals  
1.1 Els llocs objecte de la convocatòria són els indicats en l'annex I.  
1.2 Les funcions de la plaça de director mèdic s'estableixen en l?article 13 del Reglament sobre Estructura, Organització i Funcionament de l'Atenció Especialitzada del Servei Valencià de Salut, aprovat per Decret 174/1992.  
1.3 La Generalitat Valenciana desplega una política d'igualtat d'oportunitats a fi de promoure la presència igualitària de dones i homes en l'administració pública.  
1.4 El règim retributiu és el fixat en el Reial Decret- Llei 3/87, d?11 de setembre i la quantia depén dels diferents conceptes del grup a què pertany l?hospital en què es designa el lloc de treball.  
1.5 El tipus de dedicació és de caràcter exclusiu i l?exercici del lloc és incompatible amb el de qualsevol altra activitat pública o privada, segons el previst en la legislació vigent sobre incompatibilitats de personal al servei de les administracions públiques.  
2. Requisits dels aspirants  
2.1 Tenir la nacionalitat espanyola.  
2.2 Posseir el títol de llicenciat o doctor en Medicina i Cirurgia.  
2.3 Complir la condició de funcionari de les administracions públiques, de personal estatutari de la Seguretat Social amb plaga en propietat o de laboral fix al servei de la Generalitat Valenciana.  
2.4 Tenir experiència acreditada en l?exercici de càrrecs directius en institucions sanitàries o en algun lloc de treball amb funcions semblants a què es concursa.  
2.5 No trobar-se inhabilitat per a l?exercici de funcions públiques, professionals o de la Seguretat Social.  
3. Presentació de sol·licituds  
3.1 Els interessats a participar en la convocatòria, dirigiran la sol·licitud a la Direcció del Servei Valencià de Salut, c/ Roger de Llúria, núm. 19 - 46617 València.  
3.2. El termini de presentació de sol·licituds serà de 15 dies comptadors des del dia 7 de setembre de 1993.  
3.3 En la sol·licitud es consignaran les següents dades:  
- Dades personals.  
- Currículum professional, on s'inclourà preferentment els mèrits en l'exercici de càrrecs directius en institucions sanitàries o lloc de treball amb funcions semblants al que es concursa.  
- Memòria explicativa de les línies fonamentals i objectius que s'han de seguir en la plaga que se sol·licite.  
4. Procediment de selecció  
4.1 Una vegada recollides totes les sol·licituds en la Direcció del Servei Valencià de Salut, s'avaluaran els documents i, si s'escau, es mantindrà una entrevista personal. Hi serà aplicable l'article 9, apartat m), de la Llei 8/87, del Servei Valencià de Salut.  
5. Resolució i adjudicació de la plaça  
5.1 La convocatòria podrà ser declarada deserta si es considera que cap dels aspirants no compleix les característiques necessàries per a l?exercici del seu càrrec.  
5.2 En el supòsit que els concursants elegits renunciaren al càrrec abans de la presa de possessió, el Director del Servei Valencià de Salut formularà una nova proposta de nomenament.  
5.3 El personal que haguera estat seleccionat per a ocupar el càrrec de director mèdic quedarà en la situació administrativa que li corresponga segons la seua vinculació i el regim jurídic de procedència.  
València, 13 de juliol de 1993.- El Director del Servei Valencià de Salut: Manuel Peris Monfort.  
ANNEX I  
- 1 plaça de Director Mèdic de l?hospital Arnau de Vilanova de València. Grup 2. Retribució anual garantida: 5.994.366 pessetes.  
- 1 plaga de Director Mèdic de l?Hospital Clínic Universitari de València. Grup 1. Retribució anual garantida: 6.475.134 pessetes.  
- 1 plaça de Director Mèdic de l?hospital de Requena (València). Grup 3. Retribució anual garantida: 5.376.222 pessetes.  
- 1 plaça de Director d'Infermeria de l?hospital General d'Elda (Alacant). Grup 3. Retribució anual garantida: 5.376.222 pessetes.  
- 1 plaça de Director Mèdic de l?hospital de la Vila Joiosa. Grup 2. Retribució anual garantida: 5.994.366 pessetes.  
- 1 plaça de Director Mèdic de l?hospital Dr. Moliner de Serra (València). Grup 2. Retribució anual garantida com a sots-director mèdic del grup 2: 5.317.688 pessetes.  
- 1 plaça de Director Mèdic de l'hospital General d'Ontinyent (València). Grup 2. Retribució anual garantida com a sots-director mèdic del grup 2: 5.317.688 pessetes.  
- 1 plaça de Director Mèdic de l?hospital General d'Alacant. Grup 1. Retribució anual garantida: 6.475.134 pessetes.